CELEX: 62011TN0517
Language: sk
Date: 2011-09-29 00:00:00
Title: Vec T-517/11: Žaloba podaná 29. septembra 2011 — United States Polo Association/ÚHVT — Polo/Lauren (Zobrazenie dvoch hráčov póla)

3.12.2011   
            
            
               SK
            
            
               Úradný vestník Európskej únie
            
            
               C 355/22
            
         Žaloba podaná 29. septembra 2011 — United States Polo Association/ÚHVT — Polo/Lauren (Zobrazenie dvoch hráčov póla)
   (Vec T-517/11)
   2011/C 355/41
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: United States Polo Association (Kentucky, Spojené štáty) (v zastúpení: P. Goldenbaum, I. Rohr a T. Melchert, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: The Polo/Lauren Company, LP (New York, Spojené štáty)
   
      Návrhy
   
   Žalobkyňa navrhuje:
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 17. júna 2011 vo veci R 1107/2010–2,
            
         
               —
            
            
               rozhodnúť, že žalovaný znáša vlastné trovy konania a je povinný nahradiť trovy konania žalobkyne,
            
         
               —
            
            
               v prípade, ak ďalší účastník konania vstúpi do konania ako vedľajší účastník, rozhodnúť, že znáša svoje vlastné trovy konania
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: prihláška obrazovej ochrannej známky Spoločenstva, ktorú tvorí zobrazenie dvoch hráčov póla pre výrobky triedy 3, prihláška ochrannej známky Spoločenstva č. 5997473.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: francúzska obrazová ochranná známka č. 1441630, ktorú tvorí zobrazenie hráča póla zapísaná pre tovary a služby v triedach 3, 9, 14, 16, 18, 24, 25 a 35, španielska obrazová ochranná známka č. 878316, ktorú tvorí zobrazenie hráča póla zapísaná pre tovary v triede 3, obrazová ochranná známka Spojeného kráľovstva č. 2172123, ktorú tvorí zobrazenie hráča póla zapísaná pre tovary v triede 3, nemecká obrazová ochranná známka, ktorú tvorí zobrazenie hráča póla zapísaná pre tovary v triede 3, trojrozmerná ochranná známka Spoločenstva č. 4236527, ktorú tvorí fľaša so zobrazením hráča póla zapísaná pre tovary v triede 3.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie pravidla 20 ods. 7 a pravidla 53a nariadenia Komisie č. 2868/95 a porušenie článku 80 ods. 1 nariadenia Rady č. 207/2009 tým, že odvolací senát oznámil rozhodnutie účastníkom námietkového konania 19. júla 2011, bez toho, aby zohľadnil ich spoločnú žiadosť o prerušenie konania podanú 18. júla 2011 a následne zamietol žiadosť žalobkyne o zrušenie tohto rozhodnutia a o vyhovenie žiadosti o prerušenie konania. Porušenie článku 8 ods. 1 písm. b) nariadenia Rady č. 207/2009, pretože odvolací senát nesprávne posúdil, že zápisu ochrannej známky Spoločenstva bráni článok 8 ods. 1 písm. b). Medzi kolidujúcimi ochrannými známkami neexistuje pravdepodobnosť zámeny.